王溱

王溱（），字公濟，號玉溪，直隸大名府開州得胜里人，民籍，明朝政治人物。

 生平 
正德二年（1507年）丁卯科順天府鄉試第一百十名舉人。正德六年（1511年）中式辛未科會試第二百七十四名，登第三甲第三十八名進士。授沁水縣知县，正德十年八月选授南京广西道試御史，丁母憂歸，十三年十一月實授监察御史，復除北京監察御史，巡視中城，明年巡馬政於淮鳳廬揚。嘉靖元年（1522年）巡按河南，三年（1524年）出为山西平陽府知府，六年调任江西南康府，九年升河東盐运使，十年十二月因弹劾三边总制尚书唐龍被逮治。之後復職，嘉靖十一年因病去世，年仅四十九岁。著有《玉溪诗集》等。明河東鹽運司運使王君墓誌銘賜進士第大中大夫遼東苑馬寺卿以河南等处提刑按察司副使致仕端溪子王崇慶撰文賜進士第奉議大夫南京工部郎中眷生杏塢劉守達篆盖賜進士第奉政大夫廣西提刑按察司僉事前監察御史囗西王世爵書丹嗚呼！公濟已矣，非予其誰志銘，是故稱運使，紀官也；稱志銘，紀卒也；稱王君，著姓而大之也。何以著而大之，賢也。嗚呼！忍言邪？忍無言邪？據東城劉子廷儀状，然後書之生平及其世系，可述焉。而况予知君之至也邪。君名溱，公濟其字也，玉溪其號也，世为開人，得胜其里也。君嘗謂其年當八十，乃竟违邪？謂其銘囗囗为許思仁戲而許之，乃令秉筆於不肖邪？嗚呼！其悲乎！高祖考仲和，馮氏歸之；曾祖考榮，柳氏歸之，皆不仕。君之從曾祖考曰政者，登永樂戊戌進士，拜監察御史，郡之進士創業，實自君之從祖始也。祖考宗，配張氏，質素朴野，年幾八十，加壽官，予猶及見之。繼室李氏。父端，字虞徵，蚤以力農起家，嚴於課子，後詔封御史如子，母劉氏，追贈孺人，有賢德。繼母李氏。弟濰，囗武舉，同母出也。少弟淓，李氏出也。妹八，長歸張囗，次歸李淇，次歸雷學，次歸劉士魁，次歸張光遠，次歸貢士劉希尹子繩武，次聘張寅子懋元，次聘郎中劉杏塢子知貴。君娶張氏，郡人恭之女也，封孺人，晚得子男一，予名之曰永翼，其發王氏而大之也。女三，長愛姐，聘國子監丞郭貞慶之子九逵，次鳳姐，聘都御史李後庵之子是，季吉姐，在室。君年十七，與予同入學，盖弘治辛酉也。未幾，武廟丙寅，文宗顧公囗視其文，大加賞鑒，而予實濫與其列。是年冬，移檄州司，起君及予如京師，俾從甘泉湛公游，明年丁卯復且同中式矣。由是海内莫不以顧公藻鑑比裴行儉-{云}-。辛未尋登進士，尹沁水，比及四年，政大著，擢廣西道監察御史於南京，會丁内艱，越戊寅，既免喪，復除御史於北京如初，提中城，明年巡馬政於淮鳳廬揚，又明年，而河南之命下矣。君之按河南也，持大體，政先文教，訪遺老，敬賢俊，察民疾。嘗與空同李子善頗以詩札往還，思所以囗大雅於中古，發後進而變之，而世方以此囗君病，噫！道可知矣。嘉靖甲申竟出守平陽，君自負才，御史囗俸歷五載而以是出，心頗怏怏。嘗詣囗平冢宰喬公白巖第辯之，然自後亦處之裕如也。作囗俗恒言囗囗治囗曰：政在農桑雞豚，反是難乎为牧矣。行之三年，民果翕翕乎稱明君焉。先是河北盗發，君率諸司捕而囗之，天子嘉其功，賜食俸三级，制也。君嘗疏太祖，忤當道，會入觐，復且有南康之詞矣。其在南康，復以恒言囗俗，猶平陽也。蒞政復三年，擢今官。君自知不为流俗所喜，乃上疏乞田里，奏忤時臣，天子以御史廉其罪，既而還職，囗視篆，以疾作卒于安邑。會曹憲副仲禮哀其才，而治其喪，为完柩以歸，士論莫不高仲禮者。考其言實，嘉靖十一年十一月之叁日也。嗚呼！其悲乎！君生於成化二十年二月二十二日，計卒之歲，僅享年四十有九。嗚呼！其悲乎！……嘉靖十二年秋七月廿有六日

 家族 
曾祖王榮；祖父王宗，曾任壽官；父王端，母劉氏。具庆下。弟王潍。

参考文献

Category:王姓
Category:濮阳人
Category:明朝南康府知府
Category:明朝平阳府知府
Category:明朝南京监察御史
Category:明朝河东盐运使
Category:明朝沁水縣知縣